Šriftas

Turinys
Rodyklė 🔎︎

# RašmenysŠriftas

Čia nustatomas taikytinas formatavimas ir šriftas.

Jei norite tai atlikti…

Pasirinkite komandą Formatas → Rašmenys ir atverkite kortelę Šriftas.

Pasirinkite komandą Rodymas → Stiliai, stilių polangyje atverkite kontekstinį kurio nors įrašo meniu, iš ten pasirinkite komandą Keisti arba Kurti ir atverkite kortelę Šriftas.

Duomenų bazės lentelėje atverkite kontekstinį eilutės antraštės meniu, pasirinkite komandą Lentelės formatavimas ir atverkite kortelę Šriftas.

Pasirinkite komandą Formatas → Pavadinimas ir atverkite kortelę Šriftas (diagramų dokumentuose).

Pasirinkite komandą Formatas → Legenda ir atverkite kortelę Šriftas (diagramų dokumentuose).

Pasirinkite komandą Formatas → Ašis ir atverkite kortelę Šriftas (diagramų dokumentuose).

Pasirinkite komandą Formatas → Langeliai ir atverkite kortelę Šriftas (skaičiuoklės dokumentuose).

Pasirinkite komandą Formatas → Puslapis, atverkite kortelę Puslapinė antraštė arba Puslapinė poraštė ir spustelėkite mygtuką Taisyti (skaičiuoklės dokumentuose).

Pakeitimai bus pritaikyti pažymėtam tekstui, visam žodžiui, kuriame tuo metu yra žymeklis, arba naujai renkamam tekstui.

Priklausomai nuo kalbos nuostatų, formatavimą galima keisti šiems šriftų tipams:

- Vakarų Europos kalbų šriftas – lotyniškos abėcėlės pagrindo rašmenys

- Azijos kalbų šriftas – kiniški, japoniški ar korėjietiški rašmenys

- Kompleksinio teksto šriftas – tekstas, rašomas iš dešinės į kairę

Kompleksinio teksto ir Azijos kalbų rašmenims įgalinti pasirinkite LibreOffice → ParinktysPriemonės → Parinktys → Kalbos nuostatos → Kalba ir pažymėkite atitinkamų parinkčių langelius.

## Garnitūras

Įveskite kompiuteryje įdiegto ir norimo naudoti šrifto pavadinimą arba parinkite šriftą iš sąrašo.

Šrifto pavadinimas bus rodomas atitinkamu šriftu, jei parinkčių lange LibreOffice → Rodymas bus pažymėta parinktis Rodyti šriftų peržiūrą.

Piktograma formatavimo mygtukų juostoje:

Šrifto pavadinimas

## Stilius

Parinkite norimą taikyti formatavimą.

Piktograma formatavimo mygtukų juostoje:

Bold

Italic

## Dydis

Įveskite arba parinkite norimą šrifto dydį. Keičiamo dydžio šriftams reikšmė gali būti ir dešimtainė trupmena.

Jei kuriate stilių kito stiliaus pagrindu, galima nurodyti ir procentinę dydžio reikšmę ar skirtumą taškais, (pavyzdžiui, -2 tšk. ar +5 tšk.).

Piktograma formatavimo mygtukų juostoje:

Font Size

Font Size

## Kalba

Čia nustatoma pažymėto ar naujai renkamo teksto rašybos tikrinimo kalba. Kalbos, kurioms yra įdiegtas rašybos tikrinimo modulis, pažymėtos varnele.

Jei kalbų sąrašas pateikiamas jungtiniame langelyje, o norimos kalbos sąraše nėra, galima įvesti galiojančią BCP 47 tipo kalbos žymę.

Daugiau apie kalbų žymes skaitykite tinklalapio langtag.net naudotojams skirtoje dalyje For users.

Langeliams galima pakeisti ir lokalės nuostatas (pasirinkite Formatas → Langeliai, kortelė Skaičiai).

Rašybos tikrinimas parinktai kalbai veikia tik tuomet, kai yra įdiegtas atitinkamos kalbos paketas. Kalbos pavadinimas pažymimas varnele, jei tai kalbai yra aktyvintas rašybos tikrinimas.

## Šriftų savybės

Čia rašmenims galima parinkti ir pritaikyti tipografines šriftų savybes.

### Peržiūros laukas

Rodoma nustatyto formato peržiūra.

Susijusios temos

Azijos kalbų suderinamumas

Kompleksinės teksto struktūros suderinamumas