Turinys
Rodyklė 🔎︎

# Failas

Duomenų bazių programos meniu Failas. Čia aprašomos tik duomenų bazėms tvarkyti skirtos meniu komandos.

## Įrašyti

Įrašomas veikiamosios duomenų bazės failas, užklausa, forma ar ataskaita. Jei įrašomas duomenų bazės failas, bus atvertas dialogo langas Įrašyti kaip. Kitiems objektams atveriamas langas Įrašyti.

## Įrašyti kaip

Veikiamasis duomenų bazės failas įrašomas kitu vardu. Dialogo lange Įrašyti kaip parinkite įrašomo failo vietą ir vardą.

## Eksportuoti

Pažymėta ataskaita arba forma eksportuojama į teksto dokumentą. Eksportuojant dinaminę ataskaitą sukuriama eksporto metu duomenų bazėje esančių duomenų kopija.

## Siųsti

Atveriamas submeniu.

### Dokumentą el. paštu

Atveriamas numatytosios el. pašto programos langas naujam el. laiškui siųsti. Veikiamasis duomenų bazės failas pridedamas prie laiško kaip priedas. Laiške dar galima nurodyti temą, gavėjus, surinkti laiško tekstą.

### Ataskaitą el. paštu

Atveriamas numatytosios el. pašto programos langas naujam el. laiškui siųsti. Pažymėta ataskaita pridedama prie laiško kaip priedas. Laiške dar galima nurodyti temą, gavėjus, surinkti laiško tekstą. Siunčiant dinaminę ataskaitą sukuriama ir parengiama siųsti eksporto metu duomenų bazėje esančių duomenų kopija.

### Ataskaitą į teksto dokumentą

Pažymėta ataskaita eksportuojama teksto dokumento formatu. Eksportuojant dinaminę ataskaitą sukuriama eksporto metu duomenų bazėje esančių duomenų kopija.